“ทองคำไทย” เช้าวันนี้บวก 100 บ. รูปพรรณขาย 31,650 บ.
ตลาดซื้อขายทองคำในช่วงเช้าวันนี้ ปรับตัวเพิ่มขึ้น 100 บาท หลังสถานการณ์รัสเซียและยูเครนกลับมาตรึงเครียดอีกครั้ง ทำให้นักลงทุนหันมาซื้อสินทรัพย์ปลอดภัย ทำให้ราคาทองรูปพรรณขยับราคาขายออกบาทละ 31,650 บ.
ตลาดซื้อขายทองคำในช่วงเช้าวันนี้ ปรับตัวเพิ่มขึ้น 100 บาท หลังสถานการณ์รัสเซียและยูเครนกลับมาตรึงเครียดอีกครั้ง ทำให้นักลงทุนหันมาซื้อสินทรัพย์ปลอดภัย ทำให้ราคาทองรูปพรรณขยับราคาขายออกบาทละ 31,650 บ.
12 เม.ย. 2565

ผู้สื่อข่าวรายงานว่า ราคาทองคำในประเทศเช้าวันนี้ (12 เม.ย. 2565) เปิดตลาดปรับตัวเพิ่มขึ้น 100 บาท จากราคาปิดตลาดเมื่อวานนี้ (11 เม.ย. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.24 น.ที่ผ่านมา ประกาศราคาครั้งที่ 1 ทองคำแท่ง 96.5% รับซื้อเข้าบาททองคำละ 31,050 บาท ขายออกบาททองคำละ 31,150 บาท
ขณะที่ทองรูปพรรณ 96.5% รับซื้ออยู่ที่บาทละ 30,486.76 บาท และมีราคาขายออกที่ 31,650 บาท
ด้านราคาทองคำ Spot เช้านี้เคลื่อนไหวอยู่ที่บริเวณ 1,956 ดอลลาร์  ขณะที่ราคาทองคำโคเม็กซ์สหรัฐฯ ปิดตลาดเมื่อคืนที่ผ่านมาเพิ่มขึ้น 2.6 ดอลลาร์ อยู่ที่บริเวณ 1,948.2 ดอลลาร์ เนื่องมาจากได้รับแรงหนุนจากการเข้าซื้อทองคำในฐานะสินทรัพย์ปลอดภัย หลังการร่วงลงอย่างหนักของตลาดหุ้นสหรัฐ รวมทั้งวิกฤตการณ์รัสเซีย-ยูเครน ที่ยังไม่มีแนวโน้มคลี่คลาย ทั้งเรื่องการเจรจาสันติภาพที่ไม่มีความคืบหน้า และการสู้รบที่ยืดเยื้อเข้าสู่เดือนที่ 2 แล้ว